***Rozprávky barda Beedla*** je kreslená zbierka magických rozprávok z fiktívneho sveta Harryho Pottera. Autorkou knihy je anglická spisovateľka Joanne Rowlingová, ktorá ju aj sama ilustrovala. Kniha vyšla v roku 2007 v 7 exemplároch. Jeden sa vydražil na aukcii a výťažok poputoval detskej charitatívnej organizácii *The Children's Voice*. Kniha viazaná v koži a zdobená striebrom a polodrahokamami, bola v aukčnej sieni *Sotheby* vydražená 13. decembera na uvádzacej cene cca 1,4 milióna Sk. Zvyšných 5 kusov autorka podarovala. Rok nato, v roku 2008 ju vydavateľstvo Bloomsbury vydalo aj pre bežného čitateľa. Kúpou tejto knihy každý prispeje na organizáciu *Children's High Level Group*, ktorú v roku 2005 založila samotná autorka spolu s Emmou Nicholsovou, členkou Európskeho parlamentu. 

Kniha obsahuje 5 magických rozprávok spomenutých v 7. diely Harryho Pottera. Ide o rozprávky písané v runách a zozbierané bardom Beedlom, ktoré preložila fiktívna postava tejto série Hermiona Grangerová. Sú to *Čarodejník a skákajúci hrniec*, *Fantastická fontána*, *Mágovo chlpaté srdce*, *Bambulica králica a jej chichotajúci sa peň* (v HP7 preložené ako *Králiček balíček a chichotavý peň*) a najdôležitejšia z nich, založená na historických faktoch – *Príbeh troch bratov*.

Príbeh troch bratov
-------------------

### Dej

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!
Boli raz traja bratia, ktorý putovali po opustenej kľukatej ceste za súmraku. Po čase bratia prišli k rieke príliš hlbokej, aby ju prebrodili. Ale keďže dobre ovládali čarodejnícke remeslo, len mávli prútikmi a urobili si most. Keď boli v polovici mosta. cestu im zahatala postava v kapucni. Bola to smrť. Cítila sa podvedená, pretože pútnici sa zvyčajne utopili v rieke. No smrť bola prefíkaná. Navonok troch bratov chválila ako vedia čarovať a povedala, že každý z nich si zaslúži odmenu za to, ako šikovne sa jej vedeli vyhnúť. Najstarší brat si vyžiadal taký mocný prútik, aký nemá nikto na svete. A tak mu smrť venovala prútik, ktorý odtrhla z neďaľekej bazy. Druhý brat sa rozhodol, že smrť ešte väčšmi poníži. Vyžiadal si preto moc vrátiť milovaných ľudí zo sveta mŕtvych. Smrť zdvihla kamienok a povedala ,že odteraz tú moc má. Napokon sa smrť obrátila k tretiemu bratovi. Ten bol z nich najskromnejší a požiadal o niečo, vďaka čomu by mohol chodiť po svete tak, aby ho smrť nenašla. A tak mu smrť len veľmi neochotne podala svoj vlastný neviditeľný plášť. Prvý brat išiel do jednej ďalekej dediny, kde bazovým prútikom zabil čarodejníka s ktorým sa kedysi pohádal. Opitý mocou, ktorú mu dal bazový prútik, chvastal sa aký je vďaka nemu nepremožiteľný. Ešte počas tej noci sa k nemu prikradol iný čarodejník, ukradol mu prútik a ešte mu pre istotu podrezal hrdlo. A tak si smrť zobrala prvého brata. Medzi tým sa druhý brat vrátil do svojho domova. Tam vytiahol kameň a tri krát ho v ruke otočil. Na jeho úžas sa pred ním objavila dievčina s ktorou sa chcel kedysi oženiť, no nečakane predtým zomrela. Bola však smutná a chladná, pretože už nepatrila do sveta živých. Napokon druhý brat od beznádejnej túžby prišiel o rozum a vzal si život, aby už mohol byť s ňou. A tak si smrť vzala aj druhého brata. Pokiaľ ide o tretieho brata, toho smrť hľadala dlhé roky, ale nájsť ho nevedela. Až keď sa najmladší brat dožil vysokého veku, zložil si neviditeľný plášť a dal ho svojmu synovi. Vtedy privítal smrť ako starú priateľku a šťastný s ňou odišiel, teraz už ako seberovný. Opis zápletky alebo rozuzlenia príbehu sa tu končí.
### Fakty

Traja bratia v príbehu sú v skutočnosti Antioch, Cadmus a Ignotus (pochovaný v Godricovej Úžľabine) Peverellovci a predmety, ktoré od Smrti dostali sú bájne Dary Smrti. Antioch bol najstarší z bratov a dostal starobylý bazový prútik, najmocnejší zo všetkých, Cadmus dostal Kameň oživenia a je predkom rodu Gauntovcov a Ignotus dostal neviditeľný plášť a je predkom rodu Potterovcov. 

| * z
* d
* u
Séria *Harry Potter* od J. K. Rowlingovej |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| *Kameň mudrcov*kniha · film | *Tajomná komnata*kniha · film | *Väzeň z Azkabanu*kniha · film | *Ohnivá čaša*kniha · film | *Fénixov rád*kniha · film | *Polovičný princ*kniha · film | *Dary smrti*kniha · film | *Prekliate dieťa* |

 |
| Postavy | 
* Harry Potter
* Ron Weasley
* Hermiona Grangerová
* Albus Dumbledore
* Minerva McGonagallová
* Draco Malfoy
* Ginny Weasleyová
* Luna Lovegoodová
* Neville Longbottom
* Sirius Black
* Regulus Arcturus Black
* Severus Snape
* Peter Pettigrew
* Rubeus Hagrid
* Remus Lupin
* Nymphadora Tonksová
* Lord Voldemort
* James Potter
* Lily Potterová
* Bill Weasley
* Fleur Delacourová
* Dean Thomas
* Viktor Krum
* Dursleyovci
* Gauntovci
* Weasleyovci
* Smrťožrúti

 |
| Herci | 
* Daniel Radcliffe
* Rupert Grint
* Emma Watsonová
* Gary Oldman
* Robbie Coltrane
* Tom Felton
* Dawn Roma Frenchová
* Harry Melling
* Devon Murray
* Maggie Smithová
* Mark Williams
* Alan Rickman
* Julie Waltersová

 |
| Miesta | 
* Rokfort
* Durmstrang
* Beuxbatons
* Rokville
* Grimmauldovo námestie 12
* Ministerstvo mágie
* Azkaban
* Nemocnica sv. Munga

 |
| Iné knihy | 
* *Fantastické zvery a ich výskyt*
* *Metlobal v priebehu vekov*
* *Rozprávky barda Beedla*

 |